55 Cancri f

55 Cancri f, estas ekstersunsistema planedo je proksimume 41 lumjarojn for de la Tero en la konstelacio Kankro. 55 Cancri f estas la kvara planedo (laŭ distanco) de la stelo 55 Cancri kaj la unua planedo preni la literon "f".  Je 2009, tio igas 55 Cancri la nura planeda sistemo, krom la Sunsistemo, kiu havas almenaŭ kvin planedojn.

 Malkovro 
La unua raporto pri ĉi tiu planedo okazis ĉe rendevuo de American Astronomical Society dum aprilo 2005,   tamen devis pasi 2 jarojn kaj duono antaŭ ĝi aperis en publikaĵo. Ĝi estas la unua ekstersunsistema planedo kiu restas ene de la enloĝebla zono dum ĝia tuta orbito. Cetere, ĝia malkovro igis la sistemon 55 Cancri la unua planeda sistemo enhavanta kvin planedojn. Je majo 2010, ĝi daŭre estas la nura plenda sistemo, krom nia Sunsistemo, havi kvin planedojn.

 Orbito kaj maso 
200px|eta|maldekstra|La orbito de 55 Cnc f kompare kun Venuso (0.72AU).
55 Cancri f troviĝas je 0,781 AU de sia stelo kaj ĝia orbita periodo estas 260 tagoj. Tial ke ĝi estis detektita per radiala rapido, ni nur scias ĝian minimuman mason, proksimume 0,144 Jupiter-masoj, aŭ duono de la maso de Saturno. Laŭ matematikaj simuladoj, ĝia discentreco estas 0.2±0.2. Se en la simulado ankaŭ ni kalkulas je la aliaj planedo, tiam la discentreco estas 0,0002, preskaŭ cirklo.

Astrometriaj observoj per la kosmoteleskopo Hubble sugestas ke la pli ekstresa planedo 55 Cancri d havas klinangulon de 53°.   Se tiu mezuro estas konfirmita, kaj supozante ke la sistemo estas samebena, la vera maso de 55 Cancri f estus 25% pli granda ol la minimuma maso, proksimume 0,18 Jupiter-masoj.

 Ecoj 
Ĉar la planedo estis detektita per nerekta metodo, oni ne povas kalkuli ecojn kiel la radiuso, konsisto kaj temperaturo. Kun maso duona al tiu de Saturno, 55 Cancri f estas gasgiganto sen solida surfaco. Ĝi orbitas en la enloĝebla zono, kio signifas ke povus ekzisti likva akvo sur la surfaco de ebla satelito.

Astronomoj ne scias ĉu la konsisto estas pli simila al tiu de Saturno aŭ Jupitero.

 Referencoj 

 Eksteraj ligiloj 



Kategorio:Gasgigantoj
Kategorio:Ekstersunsistemaj planedoj malkovritaj en 2005
Kategorio:Ekstersunsistemaj planedoj detektitaj per radiala rapido